[{"text_idx": "#000001", "text": "Oedi canlyniadau profion ffatri\u2019r 2 Sisters yn rhwystredig a phryderus meddai Rhun ap Iorwerth"}, {"text_idx": "#000002", "text": "Er bod wythnos bellach ers i\u2019r achosion gael eu cadarnhau ar safle\u2019r 2 Sisters yn Llangefni, mae rhai gweithwyr yn dal i ddisgwyl canlyniadau eu profion, ac yn o\u0302l Aelod Seneddol Ynys Mo\u0302n, Rhun ap Iorwerth, mae hyn yn rhwystredig a phryderus."}, {"text_idx": "#000003", "text": "Mae aelodau\u2019r cyhoedd sydd yn gweithio yn 2 Sisters yn dal i gysylltu efo AS Ynys Mo\u0302n yr wythnos hon yn mynegi eu pryder ynghylch yr oedi i dderbyn canlyniadau eu profion. Cafodd rhai ohonynt eu profion hyd at 12 diwrnod yn o\u0302l, a maent yn dal i ddisgwyl am eu canlyniadau."}, {"text_idx": "#000004", "text": "\u201cMae\u2019n rhwystredig a phryderus fod rhai gweithwyr y 2 Sisters wedi aros dros wythnos am eu canlyniadau profion Covid-19. Mae\u2019r Llywodraeth yn honni fod y mwyafrif wedi dod nol o fewn un diwrnod, ond mae\u2019r nifer o brofion sydd yn cymryd mwy na 24 awr i gael eu dychwelyd wedi cynyddu ar hyd a lled Cymru yn yr wythnosau diwethaf."}, {"text_idx": "#000006", "text": "\u201cMae\u2019r system brofi ac olrhain ar gyfer achos y 2 Sisters yn cael ei rheoli\u2019n rhanbarthol oherwydd maint yr achos. Dwi wedi gofyn i Iechyd Cyhoeddus Cymru i egluro\u2019r oedi. Maent yn dweud bod y mwyafrif helaeth o brofion yn cael eu dychwelyd yn gyflym, ond mai dyletswydd y Bwrdd Iechyd ydi\u2019r profion swab, ac felly mae angen i bob asiantaeth fod yn glir ynghylch beth sy\u2019n mynd o\u2019i le i\u2019r sawl sy\u2019n aros yn llawer rhy hir."}]